Alang-alang bisa thukul lan ngrembaka kanthi cepet.[6] Wiji-wiji alang-alang kang sumebar kagawa angin utawa rimpangé kang cepet nembus lemah kang gembur dadi alat kanggo kembang biak.[6] Jinis suket iki, seneng urip ing panggonan kanthi lemah kang subur lan akèh éntuk cahya srengéngé.[6] Alang-alang uga bisa urip ing panggonan kang rada adhem lan nduwèni lemah kang lembab apadene garing.[6] Ananging alang-alang ora bisa thukul ing panggonan kang becek.[6]Gulma iki kanthi cepet bisa thukul ing lahan bekas alas kang rusak, bekas ladhang, sawah kang garing.[6] Saliyané iku, Alang-alang uga bisa urip ing pinggir-pinggir dalan.[6] Ing panggonan kang kaya ngono alang-alang bisa urip dominan ngebaki panggonan kang amba.[6] Nganti tekan taraf tinamtu kebakaran vegetasi uga kena ngrangsang thukule alang-alang.[6] Pucuk-pucuk ilalang kang thukul sawisé kebakaran disenengi kéwan-kéwan kang mangan suket, saéngga panggonan kang kaya ngéné biyasané dadi panggonan kanggo berburu.[6] Alang-alang urip nyebar kanthi alami wiwit saka India nganti tekan Asia timur, Asia Tenggara, Mikronesia lan Australia.[6] Nganti saiki, alang-alang uga ditemokaké ing Asia utara, Éropah, Afrika, Amerika lan ing kepulauan-kepulauan liyané.[6] Ananging amarga sifaté kang invasif iku, alang-alang kerep dianggep gulma kang nggangu.[6]